Álvaro Martín

Álvaro Martín (s. 18. kesäkuuta 1994 Llerena, Espanja) on espanjalainen kilpakävelyn maailmanmestari.

Alvaro Martin voitti yleisurheilun MM-kisoissa Budapestissa 2023 kultamitalin miesten 20 kilometrin kilpakävelyssä ajalla 1.17.32. Martinin aika jäi 11 sekuntia kisaennätyksestä, jonka Jefferson Perez käveli yleisurheilun MM-kisoissa 2003. Hän otti samoista kilpailuista miesten 35 kilometrin kilpakävelyssä MM-kultaa maansa ennätysajalla 2.24.30. Hän voitti 20 kilometrin kävelyn Euroopan-mestaruuden Berliinissä 2018 ajalla 1.20.42 ja Münchenissä 2022 ajalla 1.19.11.

Tokion olympialaisissa Martin sijoittui neljänneksi miesten 20 kilometrin kävelyssä. MM-kilpailuissa hän oli samalla matkalla seitsemäs 2022 ja kahdeksas 2017. Zürichin EM-kilpailuissa 2014 hän oli 20 kilometrillä viides. Alle 20-vuotiaiden EM-kilpailuissa hän saavutti 10 000 metrin kävelyssä pronssia 2013.

Lähteet 

Espanjalaiset kävelijät
Vuonna 1994 syntyneet
Elävät henkilöt